
PASIŽADĖKIM 


Mes ne kartą lankom Būdami mažyčiai, 
Žalią ąžuolyną, Jie pasižadėjo 
Kur plieninės šakos Audrų nebijoti, 
Tankiai susipynę. Nesiūbuot nuo vėjo, 
Daugel storų medžių Ši mylėti kraštą, 
Rymo ten palinkę, Kur jie gimė, augo, 
Jiems dainas dainuoja Ir nuo pikto priešo 
Girių dainininkė. Visados ji saugot. 


Primena vaikystę Ir mes, kol dar esam 
Ir saulėtą rytą, Jauni ir mažyčiai, 
Kuomet meilės žiedas Sau pasižadėkim 
Jų širdy pražydo. Nebūti žilvičiais, 
Plačiai išbujoti, 
Kaip tas ąžuolynas, 
Gimtoj' mūsų. žemėj — 
Krašte Gedimino. 


V. Kuolaitis. 

Mažulionių piliakalnis 


Mažulionių piliakalnis yra Ma- 
žulionių kaimo (Daugėliškio valsč.) 
laukuose. Prie pat piliakalnio eina 
kelias iš Švenčionių į Vydžius. Prie 
kelio stovi Vytauto Didžiojo gar- 
bei 
Jis pastatytas vietos jaunimo rū- 
pesčiu, kai šis jaunimas buvo su- 
sibūręs į L. Š. K. D-ją. 

Kalnas prasideda labai stačia 
pakalne, jo viršuje yra įdubimas, 
kaip didžiulė lėkštė, o įdubimo vi- 
duryje — gan gili skylė; su 8—10 
metrų ilgumo kartimi jos dugno 
negalima pasiekti. Piliakalnio pa- 
kalnės ir pats kalnas yra apaugęs 
lapuotais medžiais, išvagotas take- 
liais. Užlipus iš piliakalnio labai 
gražiai atrodo visa apylinkė, kal- 
nuota, pušaitėmis nusagstyta, eže- 
rais išmarginta. Kur-ne-kur tarp 
pušaičių matyti mūsų kaimų šiau- 
dinės pastogės. 

Apie Mažulionių piliakalnį mū- 
sų seneliai pasakoja nemaža įvai- 
rių padavimų. Daugiausia tų pada- 
vimų siekia Vytauto Didžiojo lai- 
kus. Štai vienas tokių pasakojimų. 

Vytauto Didžiojo laikais : mūsų 
kraštą esą netikėtai užpuolę pik- 
tieji kryžiuočiai. Jie tačiau greitai 
pastebėję, kad lietuvių jėgos daug 
stipresnės už jų ir kad atvirame 
lauke jie negalėsią jų puolimų at- 
remti. Tad galvotrukčiais pradėję 
pilti kalną. Kadangi jie daug kastu- 
vų su savimi neturėję, tai daugu- 
mui jų prisėję žemė pilti šalmais. 


pastatytas paminklas-kryžius. 


Taip Mažulionių piliakalnį jie bene 
supylę per dvi paras. Kai kalnas 
jau buvęs supiltas, kryžiuočių vy- 
resnieji pasislėpę piliakalnyje ir 
su savimi pasiėmę tik tiek karei- 
vių, kiek galėję jų sutilpti. Daugu- 
mas likę aplink piliakalnį ir dar 
ilgai padavinėję pasislėpusiems sie- 
nojus ir didelius akmenis, kad bū- 
tų kuo gintis. Taip jiems besidar- 
buojant, staiga atvykusi Vytauto 
Didžiojo kariuomenė. Po trumpo 
mūšio ji išvaikiusi kryžiuočius, 
kurie buvę aplink piliakalnį, 0 už- 
sidariusius jame apgulusi. Po kiek 
laiko užsidariusiems piliakalnyje 
kryžiuočiams pristigę maisto ir jie 
turėję pasiduoti. Po to kryžiuočiai 
niekuomet Lietuvos slapta esą ne- 
bepuldinėję. 


Mažulionių piliakalniu buvo su- 
sidomėję moksio žmonės. Prieš 
pat Didįji karą į Mažulionių kaimą 
buvo atvykęs vienas rusų inžinie- 
rius, berods, Ordelis. Jis su pasam- 
dytais vietos: žmonėmis pradėjęs 
kalną kasinėti iš rytų pusės. Beka- 
sinėdamas jis radęs gana daug me- 
talinių sagčių, šalmų, varinių rė- 
mų, kastuvų ir šiaip mažesnių 
daiktų daiktelių. Visus rastuosius 
daiktus jis išsivežęs, sako, Petra- 
pilio muziejun. 


Taip dabar ir stovi Mažulionių 
piliakalnis su prakastu šonu iš ry- 
tų pusės, lyg nuskriaustas. 


M. Jaksieboga. 


Iki aa 

Stasiukas maistrelis 


Kartą matė Stasiukas, kaip 
vyresnieji berniukai dirbo me- 
dinius arkliukus. Pagalvojo: 

— Aš irgi pasidarysiu tokį 
arkliuką. Dar ir kojytes jam 
baltai nudažysiu. 

Nuėjo pas tėveli ir prašo: 

— Tata, duok man.. len- 
tute! ; 
— O kam tau, Staseli? 

— Darysiu arkliuką su bal- 
tomis kojytėmis. 

Tėvas davė jam lentutę. 


Nuėjo Stasys bro 
Petrą. 

Prašo: 

— Duok man kazliuką! 

Iš kazliuko ir lentutės išė- 
jo puikus arkliukas. Turėjo 
galvą, akis, karčius ir puikias 
keturias kojas. Trūko tik dažų 


pas 


padažyti baltai kojytes. 


Sumanė nueiti pəs dėdę 
ir paprašyti dažų. Gavo pas 
dėdę dažų ir nutepė savo ark- 
liukui baltai kojytes. 

Tikslas pasiektas — arklys 
padarytas. 

Stasiukas užsėdo ant savo 
arkliuko ir joja: 

— Op! op! į turgų. 

Jodamas galvoja: 

— Arkliuką parduosiu, o 
už tuos pinigus nusipirksiu 
sau lietuvišką knygutę. 

M. C. 


——1—:————— 


Prie močiutės kapo 


Ant kapelio motinėlės 
Auga baltos lilijėlės, 
Auga rūtos, duga metos, 
Našlaitėlės vargšės sėtos. 


Samanotas stovi kryžius, 
Čia budėti pasiryžęs, 
Trokšta jis ištiesti ranką 
Ir paguost našlaitę menką: 


Kad neverktų, neraudotų 
Savo kelio erškėčiuoto, 

Kad juo būt lengviau keliauti 
Jai — mažulei našlaitėlei. 


V. Kuolaitis. 

Vaikas ir motina 


— Pakloki, mamyte, lovelę, 

aš noriu be galo miegot! 

— Aukščiausiam už gražią dienelę 
juk reikia, sūnau, padėkot. 


= Rytoj padėkosiū, mamyte — 
pakloki, greičiau! 

— Šiandieną, šiandieną, mažyti, 
tai bus ir užmigus geriau. 


Tada tave angelas saugos, 
nevargins baisieji sapnai. 
Išvenk tiktai tinginio raugo,— 
visuomet gyvensi gražiai. 


P. Legas. 


SUSIRINKIMAS 


Šiandien miško aikštelėje 
žvėrių daugybė: vilkai, lapės, 
šernai, seniai lokiai, bailiai kiš- 
keliai ir išdykėlės žebenkštės. 
Visi gausiai subėgo i tą dideli 
ir svarbų susirinkimą. 

Vilkas atidarė susirinkimą 
ir taip kalbėti pradėjo: 

— Taip toliau būti negali! 
Žiema jau per ilgai mus taip 
šaldo! 

: Toliau skundėsi žebenkštės: 

— Trūksta jau mums mai- 
sto ir iš bado teks gal mirti! 

Ir kiškelis gailiai verkė: 

— Tuojau iš bado jau 
mirsiu! Sniegas turi vis apglė- 
bęs jaunus rugelius ir kitas 
žolelės! 

Tik ramus didelis mieguo- 
lis lokis savo koją čiulpia ir 
nieko neatsako. Tur būt, vėl 


užmigęs sapnuoja apie saldų 
medų. 

Tuo tarpu įvažiavo aikšte- 
lėn balta.ponia Žiema. Ji va- 
žiavo pora baltų arklių ir la- 
bai baltomis rogėmis. O baltas 
Šaltis sėdi vežiko vietoje ir 
pavaro sniegu žibančius ark- 
lius. Arklių karčiai sidabro 
spalvomis žiba saulės šviesoje. 

Pagirdo Žiema žvėrelių 
verksmą ir skundimąsi. Liepė 
sulaikyti baltąsias roges ir taip 
tane: 

— Neverkit, žvėreliai. Jau 
greit aš išvažiuosiu. Tiktai'bal- 
tu sniegu pabarstysiu kelią. 

iaurys vėjas papūs ir aš iš- 
keliausiu nuo jūsų į kitą šalį. 

Žvėreliai pradžiugo ir pilni 
vilties išsiskyrė. 3 

M. č. 

ŽVEJAI 


Išėjo Antanas žvejoti. Lai- 
Vą pasistatė prie krūmo, o pats 
nuėjo toleliau pameškerioti. 

Atėjo pameškerioti ir du 
Antano kaimyno  vaikiokai. 
Jiedu pastebėjo  pastatytąjį 
prie krūmo laivą, sėdo jan ir 
nuplaukė. Pagriebė laivą stipri 
upės srovė ir pradėjo ji nešti 
l akmenis, kurie kyšiojo upės 
Viduryje. Vaikai buvo per silpni, 
kad galėtų suvaldyti laivą ir 
aplenkti akmenis. Laivas pri- 
Plaukė prie akmenų ir smar- 


"tu pagalbos 


kiai į juos susitrenkė. Vaikai 
iškrito upėn, laivas nuplaukė 
toliau. 

Vaikai suspėjo užsikabinti 
rankomis už akmens ir norė- 
jo ant jo užlipti. Bet akmuo 
nuo vandens buvo slidus, vai- 
kai kiekvieną kartą krisdavo 
atgal vandenin. 


Suprato vaikai, kad be ki- 
jiedu neišsigel- 
bės,—ir pradėjo šaukti. Išgir- 
do jų riksmą Antanas, atbėgo 
gelbėti išdykėlių. Neradęs lai- 
vo, jis turėjo bristi iki akme- 
nų ir po vieno ištraukti kran- 
tan. 

Vaikai buvo išgelbėti, bet 
Antano laivą vanduo buvo nu- 
nešęs labai toli. Barė vaikus 
jų tėvai už toki negražų pa- 
sielgimą, pagaliau, ir jie pa- 
tys suprato, koki nesmagumą 
jiedu buvo padarę geram kai- 
mynui. Nuo to laiko jiedu sten- 
gėsi jam atsilyginti, — niekuo- 
met nejudino jo laivo. 


Pražydo sodai 


Žiūrėkit, pražydo, štai, sodai; 
melsvai jau nušvito dangus. 
Pavasariu džiaugias artojai! 
Gyvenimas šiandien gražus! 


Pasipuošė kriaušės žiedeliais, 
pasipuošė vyšnios ir slyvos. 
Štai ievos iš tolo boluoja; 
viliojančiai kvepia alyvos. 


Ten žaidžia vaikučiai sodely 

ir laksto žieduotais takais. 

Cia skraido margieji paukšteliai 
ir čiulba balseliais linksmais. 


Balys Serevičius. 

PASIVAIDENO 


Mūsų kaime yra vienas 
labai išdykęs vaikinas, vardu 
Petras. Jis labai nemėgsta, 
kai kiti pradeda jį prašyti pa- 
pasakoti apie vaiduoklį, kurį 
jis buvo matęs kaimyno sode. 
Jis tuomet pyskta, kiti iš jo 
juokiasi ir bailiu vadina. Štai 
kaip visa buvo. 

Kartą nakti Petras įlindo 
kaimyno sodan paobuoliauti. 
Jis prisiskynė obuolių geroką 
krepšį, užsimetė ant pečių ir 
ėjo šalia kluono. Naktis buvo 
šviesi, mėnesiena. Eina Petras, 
dairosi, širdis smarkiau plaka, 
kojos kiek dreba. Tik staiga 
sugiedojo kluone kaimyno gai- 
dys, vadinasi, pats vidunaktis. 
Žvilgterėjo Petras kluono pu- 
sėn, ir visas sudrebėjo: šalia 
jo ėjo kažkas kitas, juodas, 
su diktoku krepšiu ant pečių. 


Metė Petras krepši ir pasilei-- 
do bėgti. Ir tas juodasis nusi- 
metė krepši ir pasileido Petrą. 
vytis ir vis greta, visai arti- 
Jis vijosi Petrą, kol kaimyno- 
kluonas pasibaigė,—-ir dingo. 

Kitą dieną Petras daug 
kam papasakojo, kad kaimy- 
no sode vaidenas, tik nepasa-- 
kojo, ko jis ten buvo naktį: 
vaikščiojęs. Kiek vėliau ir tai 
paaiškėjo, nes kaimynas rado. 
pamestąjįi prie kluono krepšį 
su obuoliais. Iš krepšio jis pa- 
žino, kad tai Petro darbas, ir 
gardžiai juokėsi iš jo pasakoji- 
mo apie vaiduokli, pasirodžiu- 
si sode. ; 

Jo vienamečiai dar dau- 
giau juokėsi ir dažnai, primin- 
dami jam tą nuotyki, sakyda-- 
vę, kad jis kaip kiškis pabūgo- 
savo šešėlio. 


AAA AIEINNAI 


Tupi katas ant tvoros, 
"Jo akutės mirga. 

Būtų graži ta daina, 
Bet ne labai ilga. 


viooovodijis 

Katras pataikys duobutėn?... 


TTT 


TU TTT E 


Pavasario džiaugsmas S 


O pavasarėli, Savo šiltu oru 
Koks linksmutis tu! Džiugini visus, a 
Su pilkais paukšteliais Su dainoms paukštelių 1 
Pargrižai kartu. Linksmini tu mus. i 


Su karšta saulele 
Žemę gaivini, 

Su šiltučiu lietum 
Žolę augini. 

Margelis ir Deglė 
(Pasaka) 


Buvo šunelis. Gražus, riebus, vi- 
sas margas: strėnos juodos, ausys 
pilkos, viena koja balta, kita ruda, 
trečia taškeliais išdažyta... Vaikai 
labai juo džiaugėsi, o visi šunys su 
juo žaisti norėjo. Pilnas kiemas 
buvo vištų, žąsų, ančių, bet ir tos 
Margelį mėgo ir niekuomet jo ne- 
skaudė. Ir kalakutas pasipūtėlis jo 
nekliudydavo. Ir buvo visiems gera. 

Bet štai atsitiko nei šis, nei 
tas. Mat, Margelis panorėjo būti 
gudresniu už savo draugus šunis. 

— Kokia čia man garbė, — mano 
jis,—vis šuniškai loti. Kodėl aš 
negaliu kitaip. Pavyzdžiui, taip, kaip 
Degloji. Ji taip puikiai kriuksi, 
žviegia... 

Ir nuėjo jis pas Deglę pasimo- 
kyti. 

— Pamokyk,—sako,—mane sa- 
viškai kalbėti. 

— Gerai, — sutiko storulė, — 
klausyk tiktai—Ir pradėjo mokinti: 

Kriu-kriu- kriu... 

Kur list, kur (įst. 

— Ačiū, — sako Margelis, — jau 
moku. 

Nubėgo jis savo kieman. Eina 
per kiemą ir kriuksi: 

— Kriu, kriu, kriu... 

— O čia kas? Kva! kva! kva! — 
sušuko persigandusios antys ir iš- 
siplastė. 

— Ko! ko! ko! — suriko višta 
ir gaidys ir nudūmė, kiek pajėgdami. 

— Et, ką jie, kvailiai, išmano,— 


kalba sau Margelis, — niekur nebu- 


vę, nieko negirdėję, nieko ir neiš- 
mano... 

Ir nuėjo pas šunis pasigirti. 

— Kriu, kriu, kriu... 

Tuo tarpu Rudis, Sargiukas ir 
Kudlius snaudė po pietų saulės 
atokaitoje. Išgirdę kriuksėjimą. pa- 

oko visi, dantis pastatę, nes pa- 


manė, kad Degloji atėjo jų kiemo 
knisti. Žiūri — o čia Margelis stovi 
ir kriuksi! Baisiai visi nustebo. 
Kudlius net akis koja pasikrapštė. 
Žiūri šiaip, žiūri taip: Margelis 
stovi ir kriuksi. 

— (Gal sapnuoju,— pamanė to- 
liau Kudlius. Pasijudino, net pašoko 


į viršų. — Ne, nemiegu. 
Pažvelgė jis į Sargiuką ir į Ru- 
dį — ir tie žiūri, akis išsprogdinę. 


Prisiartino Kudlius prie Sargiuko, 
klausia: 
— Ką gi tu manai? Kas čia gali 


būti? 

— Aš manau, — sako Sargiu- 
kas, — ar nebus mūsų Margelis 
suėdes... 


— Et, ką tu čia niekus plepi,— 
nutraukė jį senis Kudlius, — kur gi 
ji ten tilptų — toks kupetys. 

— Žinote ką,— pratarė jaunasis 
Rudžiukas,—ar nebus kartais Deg- 
loji ji užkerėjusi. 

`— Au, au! Margeli!— tarė Kud- 
lius, — kaip tu čia kalbi, kaip kiau- 
lė. Kalbėk, kaip kalbėjęs. 

— Kriu, kriu, nenoriu šuniškai 
kalbėti, kiauliška kalba kur kas 
gražesnė ir smagesnė, kriu, kriu... 

— Atsipeikėk, Margeli, — pra- 
kalbėjo Sargiukas. — Juk negražu 
senolių šunų kalbą po kojų paminti, 
o svetimosios ieškoti. 

Ilgai šunys atkalbinėjo Margelį, 
bet jis vis ne ir ne. Vis kriuksi ir 
kriuksi. Pamatė draugai, kad jų 
Margelis visai suniekšėjo ir labai 
nuliūdo 

Paskiau supykę kad puolė ant 
jo, kad suriko: 

— A, šiukš, kiaule, pas kiaules, 
į gurbą!— Ir išvijo jį iš savo tarpo. 

Eina Margelis pas Deglę ir 
kalba: 

— Dabar jūs manęs nesibijote, 

nes aš mažas, menkas, blogas. Pa- 
laukite, — grasina, — kai aš pas Deg- 
ląją gerai pavalgysiu ir nutuksiu, 
kaip ir Degloji, tai jūs dargi ant 
kelių suklaupsite prieš mane. 


G 


Atėjo pas kiaulę ir sako: 

— Aš mečiau tuos kvailius šu- 
nis ir ateinu tau tarnauti. Nuo šios 
dienos įsirašau į jūsų, į kiaulių, 
giminę ir pasižadu daugiau šunų 
neapkęsti. 

— (Gerai, brangusis, gerai myli- 
masai. Jau seniai reikėjo taip pa- 
daryti. Aš tik labai stebiuosi, kaip 
"tu taip ilgai galėjai toj baloj tverti. 
Nežinau, kodėl ta prakeiktoji šunų 
giminė ant manęs širsta. Antai, bu- 
vau nuvykusi kiek kiemo paknai- 
syti, papurenti, nes kas gi tai ma- 
tė: visur, kaip ola, kieta, lygu, dai- 
lu. Atsigulsi, tai šonai skaudėti ima. 
O jie mane užpuolė taip, kad vos 
suskubau gurban įbėgti. O, tegu jie 
taip neišdykauja,. kriu, kriu, kriu, 
nes gali mano kantrybė pasibaigti, 
o tuomet tai visiems kaulus sutriuš- 
kinsiu. Jie, nenaudėliai, turėtų būti 
man dėkingi, kad aš dar iki šiol 
taip su jais nepadariau, kriu, kriu, 
kriu, —kalbėjo, koliojosi Degloji, be- 
siknisdama gurbe. 

O Margelis klausėsi ir stebėjosi 
Deglosios kuklumu ir iškalbingumu. 
"Tuo tarpu—au, au, au, ū-ū! —suri- 
ko iš skausmo, nes Degloji užmy- 
nė jam ant uodegytės. 

— Nieko, nieko, brangusis, mo- 
kinkis mandagumo, mesk tą pras- 
„čiokišką šunų lojimą, laikas tau jau 

save auklėti, mokintis kiauliškai 
kalbėti. Kriu, kriu, kriu. 

Juk aš tau sakiau, kad manda- 
gesnio padaro nėra, kaip mes, kiau- 
lės. Bet tu nesibijok, išmoksi ir tu 
gerai elgtis, tik daryk taip, kaip aš 
liepsiu ir darysiu, kriu, kriu, kriu. 
Nestovėk dykas, kaip šunies veislė, 
bet knisk, kriu, kriu, kriu. 

Margelis ėmė knisti, bet nieks 
jam neišėjo, tik snukutį susibiaurėjo 
ir susižeidė. 

— Tai kiaulių gudrybė,— mano 
vargšas Margelis, — tokias duobes 
moka iškasti! 

Tuo tarpu šeimininkė atnešė 
Deglajai pietų. Degloji pripuolė prie 
lovio, įsilipo į lov} su kojomis ir 
ėmė ėsti. Margelis taip pat priėjo 
prie lovio ir ėmė iš krašto lakti, 
bet Degloji sušnypštė taip, kad Mar- 
gelis persigando. 

— Tau sakiau, tu šunie, kad 
reikia būti mandagesniam, reikia 
save auklėti... Lauk, kol aš paėsiu, 
juk tu matai, kad aš esu alkana, 
pasitrauk, nepraustasnuki, nes tuoj 
galvą tau atkąsiu. Storžievi tu! Var- 
gas man bus, kol tave mandagumo 
išmokinsiu. Palauk, kol paėsiu, o kas 
liks nuo manes, tik tuomet galėsi 
ėsti, kriu, kriu, kriu... 

` Margelis susigėdes, uodegytę 
pabrukęs, nudulino kampan ir atsi- 
tūpė. 

O Degloji ėdė, ėdė, išėdė visą 
ėdalą ir puškodama nuėjo patvorin ir 
atsigulė. 

.— Dabar gali ėsti tu, besoti. 
Turi ilgą liežuvį,. išlaižyk . lovi ir 
užteks, kriu, kriu, kriu... Tik paėdęs 
neužmiršk padėkoti, nes jūs pa- 
pratę storžieviauti, kriu, kriu, kriu .. 

Ir taip Margelis gyveno pas 

Deglę. ' 
— Eikime pasivaikščioti, — tarė 
kiaulė vieną kartą, — juk negalima 
nuolat gurbe gulėti tokiam karšty, 
reikia pasimaudyti, kriu, kriu, kur 
list, kur list! 

Nuėjo prie balos. Degloji įsibri- 


do, pakniso, pamaišė snukiu balą - 


ir atsigulė. 

— O tu, nemokša, nežinai, kaip 
reikia daryti, — sušuko ant Mar- 
gelio, — nori kad, už pakarpos 
stvėrusi, įmurdyčiau balon. Gulk 
purvynan! Kriu, kriu, kriu... 

Margelis -noroms - ne - noroms 
atsigulė atsargiai, kad labai nesusi- 
purvintų, bet Degloji, stvėrusi Mar- 
gelį už uodegos, įtraukė jį į vidurį 
balos ir panėrė purvan. Vargšas 
Margelis vos neužtroško, vos su- 
skubo iššokti. 

Sito Deglajai buvo per daug. 
Labai užpyko, kad šitoks niekam 
vertas šunelis drįsta būti nepaklus- 

nus. Stvėrė jį už ausies ir ėmė tą- 
syti, kol nutraukė jam ausį, kurią 
gardžiai suėdė. 

Šunelis, ausies netekęs, cypda- 
mas, kaukdamas, purvinas, nubėgo 
pas savo senuosius draugus šunis. 
Šunys, pamatę taip sužalotą ir su- 
purvintą Margelį, vėl jo pasigailėjo 
ir, kaip galėdami ir mokėdami, 
ėmė jį valyti ir gydyti. 

Margelis greit pasveiko. 

— Na, ką, Margeli, kur geriau: 
ar pas savuosius, ar pas svetimuo- 
sius? — paklausė draugai, kai Mar- 
gelis buvo jau visai sveikas. Bet 
Margelis nieko neatsakė, tik tupėjo, 
galvą nuleidęs. 

K. Tėma. 


Strikatai ir mekeke 


Šoka kiškis po pievelę 
Srikatai, strikatai. 

Saulė šildo jam kuprelę 
Iš aukštai, iš aukštai. 


Tu, kiškuti, tu, mažuti, 
Šokinėk, šokinėk, 

Bet į daržą kopūstėlių 
Nežiūrėk, nežiūrėk. 


Ten Margiukas piktas sukas — 
Vizgi, vizgi au-au-au, — 

Ir už lapą kaip už kapą 
Užmokėt reikės tau. 


Gano Mikas žilą ožką 
Vis lauke, vis lauke. 
Jo ožkytė mekekena: 
Vilkai šen, mekeke. 


Tu, ožkele, nešk barzdelę, 
Žolę rauk, žolę rauk, 

Bet vilkelio iš rniškelio 
Nesišauk, nesišauk. 


Jis, išgirdęs tavo balsą 
Ir meilius žodelius, 
Nuvilks baltus kailinėlius 
Ir padžiaus ragelius. 


Vyt. Klevelis.. 


Es 

Kaip mes aveles plukdėm 


Buvo giedri diena Danguje ne- 
simatė jokio debesėlio. Tik saulė 
įvairiai raibuliuodama kaitino ir 
kaitino. Buvo taip karšta, kad ro- 
dėsi mums imsime ir iškepsime. 

— Gykim prie ežero! — šūkte- 
rėjo vienas mūsų bendrų. 

Kiti jam pritarėme. 

Karvės šnirpšdamos nosimis: 
visai prie žemės priglaustomis, ėjo 
veik svirindžiuodamos jau. Avelės, 
būrin susispietusios, tankiai kojo- 
mis betupendamos, pabėgės kiek, 
dulkių debesį sukeldamos, ir vėl 
kur nors pakrūmėj stovi, vėl pa- 
baidomos laukia. 

Kiaulės paliko knysyklas, ku- 
riose buvo įsikočiojusios, ir kimiai 
kriuksendamos dūlino iš paskos 
karvių ir avių. 


Ežeras, atrodė, visai kitokis, 
„negu paprastai mes jį matyti bu- 
vome pratę. Visas paviršius buvo 
lygus, kaip iš stiklo ar ledo nulie- 
tas. Tokiame lygiame mėlynume 
buvo paskendusi dangaus saulė, 
“paskendęs miškas, kuriame kriau- 
šėtu krantu augštyn lipo — į eže- 
rą jis gilyn buvo beslystąs! Jokios 
vilnelės, jokio krusterėjimo. Kar- 
tais tiktai maža žuvytė šokteria virš 
vandens, padaro ratuką, kuris tuo- 
jau išnyksta. Arba kregždutė grei- 
tasparnė savu kūneliu kartais van- 
denį paliečia. Šiaip jau tas mūsų 
mėgiamiausis ežeras buvo kaip 
veidrodis. Keltavas krante palikę. 
mes pribėgome prie jo, lyg niekad 
dar jin nebuvę bridę, subridome 
sulig kelių ir žiūrėjome vieni į ki- 
tų sulūžusias kojas ir lapatuojan- 
čias galvas. | 


— Vyrai! — šūkterėjo vienas 
mūsų. — Vat, padarysim — tai 
padarysim! | 

— Ką? 


— Padarysim! — net delnais: 
anas suplojęs iššoko iš vandens. 


— Sakai ar ne? — rikterėjom 
mes visi ir ėmėm į jį pilti vande- 
niu. Apipylėm galvą, veidą, marš- 
kinius. 

— Aveles išmaudysim... —trauk-- 
damas nuo veido vandenį pasakė: 
panosėj. Bet mes jo žodžius išgir-- 
dome. Palikome jį bestovintį dar,;. 
o patys jau iš visų pusių apstojo- 
me, šakomis ir botagais mojuoda- 
mi, varėme avelių būrį tiesiog į 
ežerą! 

— Aškiur! Aškiur! Aškiur! 

— Ykikš! Ykikš! Ykikš! 

Aveles buvo nepaklusnios. Pa- 
jutusios vandenį, išmėginusios jo 
šlapumą, sukosi atgal, brovėsi tie- 
siog pro mus, kai kuriuos net par- 
griaudamos ir vėl nėrėsi į krūmus, 
į paunksnę. 

Mumyse augo užsispyrimas. 

— Avelių, dabokit, neišmaudy= 
sim! — šaukė kažkuris. 

— Patys greičiau! 

— Pradedam! 

— Tylom tik... 

Vėl mojavom šakomis ir bota- 
gais, vėl varėm jas į ežerą ir šau- 
kėme vieni pro kitus: 

— Aškiur! 

— Aškiur! 

— Aškiur! 

Avelės tankiai muša kojomis: 
žemę, lyg norėdamos mus pagąs- 
dinti, ar pačios save padrąsinti. 
Bet vėl įsitikinome, kad sunku to- 
kis didelis būrys įveikti. Griebe- 
mės gudravimo. Pagavome vieną 
aviną, įnešėm jj į vandenį ir pa- 
statėme. Murdėsi anasai, bliovė, bet 
mes dviese už ragų įsikabinę, ko- 
jomis smėlėtą dugną ardydami,. 
laikėme net akis iš kaktos stumia- 
mi. Kiti tuo tarpu vėl užbėgę- 
vijo su dulkėmis ir su riedančiais 

mažyčiais ak menėliais užpylė mus 
pilka masė, parvertė ir pralėkė pro 
mus besikebėrojančius, kad kuo 
nors būdu įstengtumėm atsikelti, 
kad nuo panuovartos, tur būt, ne- 
nusigrabotum į pačią gilumą. Van- 
duo kliuksėjo mum ausyse. Bur- 
nose ir nosyse jautėme neskanumą, 
akyse buvo žalia žalia. Girdėjome, 
kad mūsų bendrai šaukia jau: 

— Plaukia! Plaukia! 

— Tai išprausim! 

— Tai išplukdysim! 


* 


Kai jau avelės, kurį laiką pa- 
plaukusios, sukosi atgal į krantą, 
mes pylėm į jas vandeniu, stengda- 
miesi neišleisti į krantą. Graudus 
bliovimas ir mekenimas sklido iš 
to pilko avių būrio. -Atsimušdinėjo 
miško tankumyne. Ir atrodė mums, 
kad tenai taip pat kas nors plukdo 
avelių būrį, taip pat stengiasi jų 
krantan neišleisti. 

— Skęsta! skęsta! —vienas pa- 
rodė ranka į mano baltąjį ėriuką. 

Ašaros man akis užpylė. Nieko 
daugiau jau nebemačiau nieko ne- 
begirdėjau, tik šokau vandenin, 
kaip širšės ar piktosios geliamas, 
grėbiau už galvelės baltąjį ėriuką, 
kurį su mama karvės piene iružau- 
ginom, ir traukiau į krantą. Nebo- 
jau taškomas ir stumdomas išsi- 
gandusių ir krantan skubančių ave- 
lių, nebojau visų tų draugų, kurie 
įjuokdamiesi iš manęs kalbėjo: 

— Išsigando, kad neužplukdytų. 

— Pats su juo nori pamatuoti 
dugną. 

Kartą jau buvau, tiesa, užsė- 


męs pilną burną drumzlino van- 
dens, bet vilkau, tempiau savo bal- 
tūnėlį, kad juo greičiau paguldyti 
ant švelnios žolelės ir paglostyti 


galėčiau, 
* 
Kai kiti, aveles iš vandens iš- 
leidę, pradėjo kiekvienas savas 


skaityti — nerado dar keturių. Aš 
neklausiau jų aimanavimo. Tik bal- 
tūnėlio galvelę su besimerkiančio- 
mis akimis ant kelių paguldęs glos- 
čiau glosčiau... 

Širdyje darėsi taip graudu, aša- 
ros nebesulaikomai riedėjo ir rie- 
dėjo. Kad tik jisai gyventų — dau- 
giau jau nebeplukdyčiau avelių, — 
ryžausi. Bet baltūnėlio akelės jau 
visai buvo užsimerkusios. Jis dre- 
bėjo visu kūneliu. Galvelė jo nu- 
slydo nuo mano kelių. Aš jau ne- 
mėginau jos atgal kelti. Tik ma- 
čiau kaip maža srovelė iš jo snu- 
kučio  patekėjo vanduo. Bejėge 
ranka pamygau išsipūtusį jo pil- 
velį —vanduo dar patekėjo. Baltū- 
nėlis vėl praverė akis ir sutrūk- 
čiojo nosike. Aš pajutau krūtinėj 
karštį —baltūnėlis gyvas! 

— Aveles suradome! — šaukė 
mano bendrai. 

— Kur? 

— Krūmuose buvo pasilikusios. 

— Ir mano baltūnėlis jau atsi- 
peikėjo, —pakėliau ašarotas akis. 

E. 


ORTIS 


Rūtų darželis 


Tai gražus ir žalias manasai darželis, 
Pilnas prisodintas rūtų, žolynų. 
Dailiai ji aptvėrė jaunasai brolelis, 
Jam užtat vainiką pinti ketinu. 


Atsiuntė K. Tėma. 

PAUKŠTININKAI 


Jonas ir Marytė eina 
Pempių padaboti. 

Štai keliauja suskabinę 
Lizdelio ieškoti. 


Jonas mūsų ir užtiko 

Lizdą tarp žolelių. 

Pempė klykia, pempė verkia, 
Ginas nuo Jonelio. 


Tik Jonelis gilian liūnan 
Staiga ir įkrito, 
Pribėgusi už rankučių 
Traukia jį Marytė. 


Išsirito iš to liūno, 

Eina namo, verkia. 

Ir saulutei jų negaila, — 
Juokias iš jų darbo. 

2) Pikta karalaitė 


Netrukus priskrido putuojančias, 
-Šniokštančias juodųjų vandenų jū- 
aas. Cia ugninis žirgas virto di- 
džiausia bangžuve, stvėrė bernaitį 
dantysna ir kai akmuo nėrė jūrų 
gelmėsna. Cia jis pavirto didžiau- 
„siu milžinu-karžygiu, nuo galvos 
kojų geležimi ir plienu apsišarva- 
“ves, su didžiausiu  ugniniu kardu 
rankoje. 

— Čia gyvena, — tarė milži- 
nas, rodydamas puikius rūmus — 
"tas Baisuolis-Burtininkas. Sergsta ji 
dvylikagalvis slibinas. Jis man rei- 
kia nukauti. Bet kiekviena nukirsta 
-galva, vėl prišoksta ir prigyja. Tai- 
gi imk,—tęsė toliau milžinas, — ši- 
“tą butelį vaistų ir kiekvieną nukir- 
stą galvą tais vaistais patepk, tai 
jos nebeprigis. 

Tai taręs, nusivedė jis jaunikaitį 
į burtininko rūmus.  Sušnypštė, 
suūžė baisusis slibinas, pakėlė gal- 
“vas ir puolė milžiną. Prasidėjo ko- 
va negirdėta, neregėta. SŠvaistėsi 
"kardas, kai žaibas, lėkė slibino gal- 
vos, kai kopūstai. — Visos jos šoki- 
nėjo, bėgo atgal prie slibino, bet 
bernaitis ėmė jas vaistais tepti. Ki- 
ilọ dar didesnis triukšmas, cypimas. 
„nes nė viena galva nebegalėjo pri- 
gyti. 

Pasibaigus kovai, milžinas nu- 
sivedė bernaitį pas patį burtininką. 
"Ejo didžiausiais koridoriais ir pla- 
„čiausiomis salėmis, kuriose buvo 
daugybė kaulų žmonių, kuriuos, 
matyt, burtininkas buvo suėdęs. 

Pagaliau, priėjo geležines duris. 
Milžinas vienu rankos truktelėjimu 
išvertė tas duris ir įėjo vidun. Bu- 
vo tai puikiausia salė, kokios žmo- 
"gaus akis nebuvo regėjusi. Išgirdęs 
trenksmą ir išvydęs ūmai įsiveržu- 
¿si milžiną, burtininkas labai nuste- 
bo. Tačiau atsipeikėjęs puolė atvy- 
“kusi milžiną.. Bet milžinas vienu 
"kardo mostelėjimu, kaip kopūstą, 


nukirto  brutininkui galvą, įdėjo 
maišan, padavė ją bernaičiui ir ne- 
delsdami sugrįžo pajūrin. Cia an- 
gelas — numirėlis stvėrė bernaitį 
glėbin ir žaibo greitumu parnešė 
namo. 

Kai kitą dieną atvyko sūnus į 
karalaitės rūmus, rado jau visus 
dvariškius susirinkusius. Visi jie 
tik šypsojosi, veizdėdami į jauni- 
kaitį. Mat, visi buvo įsitikinę, kad 
karalaitės įsakymas esąs neišpildy- 
tas ir jaunas drąsuolis turėsiąs 
mirti. 

— Prašau pasiruošti ir neišsi- 
gąsti, — tarė karalaitė soste besė- 
dėdama:—bus atidengtas Burtininko- 
Baisuolio paveikslas. Kiekvienas, 
nors drąsiausias žmogus, pirmą 
kartą jį regėdamas, dreba iš bai- 
mės. 

Čia visi dvariškiai dar labiau 
sužiūro į vargšą bernaitį, laukdami, 
ką jis dabar bepasakys ir ką pa- 
rodys. 

— Sviesiausia karalaite ir gar- 
bingieji dvariškiai, — pratarė ra- 
miai bernaitis, — kam čia mums 
paveikslas, kam čia mums ta bai- 
mė. Nėra ko bebijoti to Baisuolio- 
Burtininko, nes jo jau nebėra. 

Ir čia ištraukė iš savo maišo 
burtininko galvą. 

Suaikčiojo karalaitė, sudrebėjo 
visi jos dvariškiai, kai pamatė gal- 
vą Baisuolio, kurio prieš tai visi 
bijojo. Nutilo visi, tartum žadą 
užkandę. 

— Jaunikaiti, — tarė karalaitė, 
— atlikai baisiausį darbą ir tapai 
nugalėtoju. Nebepajėgiu sunkesnio 
tau darbo užduoti. Nuo šios dienos 
būsi mano vyru ir mano karalystės 
valdovu. Savo maršalams įsakau 
parengti mano būsimam vyrui kuo 
puikiausius karališkus rūbus. Grįžk, 
bernaiti, namo, o ryt atvyk į ma- 
no ir tavo vestuves, 


BA 0 MA 
Bernaitis linsmas iškeliavo na- 
mo. Džiaugėsi ir savo laime ne- 
tikėjo, 
„ — Palauk, bernaiti! — išgirdo 
JiS balsą. Atsigrįžęs pamatė numi- 
teli su puikiu kardu rankoje. 
= _— Daug padaryta — tarė nu- 
Mirėlis, — bet dar ne visa. Paimsi 
„aralaitę, bet su ja negalėsi gyven- 
"I, Jei neturėsi šito kardo. Tai pa- 
Slimk jį sau. Jokio kito kardo ne- 


Sliuosk po vestuvių ir niekur jo. 


nepadėk. Tavo karaitė yra ragana. 
Jl pirmą naktį po sutuoktuvių iš- 
&ers tavo kraują ir tu numirsi. Nuo 
OS mirties gali išgelbėti tik šitas 
gardas, Taigi, pirmąją po sutuok- 
UVių naktį nemik ir kardą prie sa- 
ie laikyk. Kuomet ji užmigs, nu- 
Irsk be baimės savo žmonai galvą. 
ai pasakęs, numirėlis dingo. 

T "Baisi buvo bernaičiui — kara- 
lUi pirmoji po vestuvių naktis, tuo 
„alsesnė, kad bernaitis pastebėjo, 
308 karalienė per vestuvės jokio 
algio nevalgė ir jokio gėrimo ne- 
Bčrė. Sėdi dabar prie jo ir nuolat 
Prikalbinėja jį užmigti, o vis gob- 
la akimi žiūri į jo gerklę, dantis 
&rieždama. Bet bernaitis atsi kalbi- 

nėjo nenorįs. Pagaliau, karalienė 
pati užmigo. Tuomet bernaitis 
stvėrė kardą ir drebančia ranka 


nukirto savo žmonai galvą. Pasi- 
liejo juodas putotas kraujas ir vie- 
toj piktos karalienės stojo jauna 


"graži ir lipšni karalaitė. 


— Ačiū, —tarė, —tau, berneli! Aš 
buvau baisiojo burtininko užkerėta, 
turėjau pikčiausią širdį, mitau žmo- 
giena ir geriau tik žmogaus kraują. 
Bet tu mane nuo tų baisių burtų 
išgelbėjai. Nuo šios dienos vėl ga- 
liu būti tokia gera, kokia buvau 
savo gyvenimo pradžioje. 

Džiaugėsi karalaitė, džiaugėsi ir 
bernaitis — karalius. Po to ber- 
naitis pakėlė antras vestuves dar 
prašmatnesnes. Suprašė daugybę 
svečių, savo tėvelį, brolius ir kai- | 
mynus. Kadangi tas bernaitis buvo 
kiles iš Vilniaus krašto, tai ir aš 
tosna vestuvėsna patekau. Ilgai 
gėriau, puotavau. Pagaliau, su ber- 
naičiu —karaliumi įsikalbėjau ir, ką 
girdėjau, jums čia papasakojau. 


Papasakojo Petrukas, 
užrašė Kaziukos.. 

Kas laužo šakas 


Ko verkia girelė, ko graudžiai dejuoja, 
Kam laužo žaliąsias šakas? 
Ar širdį jai skausmas giliai sužalojo? 
Kas spaudžia jos širdį, oi kas? 
Kodėl, kai anuomet pavasaris lankės 
Ir saulė šypsojos linksmai, 
Kai žiedo šilkinio žibučių ieškojom, 
Klausei tu dainų mūs ramiai? 
Dabar ko vaitoji? Kas širdį tau gelia? 
„Kam ašaras lieji graudžias? 
Sakyk, numylėta manoji girele, 
Kam laužai žaliąsias šakas? 


V. Kuolaitis. 

O, varnal... 


TRUPINĖLIAI 


Kaip seniau kariavo 
kiniečiai 


Dabar eina karas tarp japonų -ir 
kiniečių. Abi pusės smarkiai mušasi 
"ir vartoja naujausius ginklus: tobu- 
liausius šautuvus, patrankas, tankus, 
lėktuvus. O prieš 40—50 metų ki- 
niečiai nemokėjo taip kariauti. 

Kiniečiai ir anksčiau turėjo di- 
delę kariuomenę. Ta kariuomenė 
buvo visai kitokia, negu dabartinė. 
Kareiviai buvo apsirengę sijonais, 
su ilgomis kasomis. Šautuvų netu- 
rėjo, buvo apginkluoti lazdomis — 
durtuvais, lankais su vilyčiomis ir 
skėčiais. Priešą jie tikėjosi nugąs- 
dinti savo skaičiumi ir baisiu rik- 
smu. Jie girdėjo, kad mūsų žmonės 
moka šaudyti iš patrankų, tad ir jie 
buvo pasigaminę sau medinių kala- 


džių ant ratų, panašių į patrankas. 


Priešais nešdavę didžiules vėliavas 
su išpaišytais baisiais slibinais. 


Ir štai, kai 1900 metais kinie- 


Leidėias atsakomasis redaktorius Liudvikas Cicėnas, 


"susilaukti vyšnios" ir 

čiai pirmą kartą susitiko su euro- 
piečių kariuomene, jie pakėlė iš 
pradžių didžiulį riksmą, iškėlė sa- 
vo lazdas, išstūmė priešakin tas 
medines kalades ir vėliavas su bai- 
siais slibinais. Kai tai nieko nepa- 
dėjo ir europiečiai pabugę neišbė- 
giojo, kiniečiai paleido iš lankų vi- 
lyčias. Europiečiai pradėjo į juos 
šaudyti, kiniečiai dangstėsi skėčiais, 
pagaliau, pasileido bėgti, kai ir skė- 
čiai juos apvylė. 

Dabar kiniečiai išgudrėjo. Jų 
kariuomenės dabar grumiasi ne 
menkiau už europiečius, iš kurių 
pramoko kariauti, 

Vaikų šypsenos 
DAR SUSPĖS 


Antanukas veja Vincuką ir grai- 
žosi jį pagausiąs. 

— Kur taip skubi, Antanėli? — 
paklausė jį atbėgęs Jurgutis. 

— Ana, Vincelis man liepė po 
valandos jį pagauti ir tuomet sa- 
kė atiduosiąs saldainį. 

— Po valandos!?— nustebo Jur- 
gelis. — Tai tu per anksti ėmeisi 
to darbo, dar suspėsi... Geriau pa- 
žaiskime.4 


Antanėlis vis dėlto nepaklausė.. * 


AR SUSILAUKS? 
Pavasarį mažas Petrelis išsi- 
laužė vyšnios šakelę ir pasodino 
į smėlį, 0 jo mažesnis broliukas 
Jonelis — vištos plunksnelę. 
Jų darbą pamatė motutė ir pa- 
klausė, ką jiedu daro. 


— Aš, — sako Petrelis,—noriu 
pasodinau 
vyšnios šakelę. 

— O aš noriu turėti viščiuką, 
gal iš plunksnelės ir išaugs toks 
mažuliukas... 

Mama tik nusišypsojo. 


Vilnius „RUCH“ spaustuvė 


